ສະພາມຽນມາຄັດເລືອກ ຜູ້ຈະເປັນປະທານາທິບໍດີ
ສະພາແຫ່ງຊາດມຽນມາ ຄັດເລືອກ 3 ຄົນ ເປັນຮອງປະທານາທິບໍດີ ແລະນຶ່ງໃນຈຳນວນນີ້ ຈະຖືກເລືອກເປັນປະທານາທິບໍດີ
ສະພາແຫ່ງຊາດຊຸດໃໝ່ຂອງມຽນມາໄດ້ຄັດເລືອກໃຫ້ຈ້ອມ ເຂົ້າລາຍຊື່ຜູ້ຈະສະມັກເຂົ້າແຂ່ງຂັນເອົາຕຳແໜ່ງປະທານາ ທິບໍດີໂດຍ ໃຫ້ເຫຼືອຢູ່ 3 ຄົນ ຊຶ່ງເປັນສະມາຊິກຂອງພັກ ການເມືອງພັກນຶ່ງ ທີ່ເປັນພັນທະມິດໃກ້ຊິດ ກັບພວກທະ ຫານ ທີ່ປົກຄອງປະເທດມາເປັນເວລາດົນນານແລ້ວນັ້ນ ຂັ້ນຕອນໃນການຄັດເລືອກດັ່ງກ່າວ ຂອງສະພາແຫ່ງຊາດ ແມ່ນປິດລັບບໍ່ໃຫ້ປະ ຊາຊົນຮູ້ ແຕ່ບັນດາສະມາຊິກສະພາ ກ່າວຕໍ່ອົງການຂ່າວຕ່າງໆວ່າ ນຶ່ງໃນຈຳນວນ ຮອງປະທາ ນາທິບໍດີ 3 ຄົນທີ່ຖືກຄັດເລືອກໃນວັນພະຫັດມື້ນີ້ ຈະຖືກ ແຕ່ງຕັ້ງໃຫ້ເປັນປະທານາທິບໍດີຂອງປະເທດ ໃນວັນສຸກມື້ ອື່ນນີ້ ທ່ານ Thein Sein ທີ່ເຄີຍຮັບຕຳແໜ່ງເປັນນາຍົກລັດຖະ ມົນຕີໃນລັດຖະບານທະຫານ ທີ່ຫາກໍພົ້ນຈາກຕຳແໜ່ງໄປ ນັ້ນ ແມ່ນຜູ້ນຶ່ງໃນຈຳນວນຮອງປະທານາທິບໍດີທີ່ຖືກຄັດ ເລືອກໃນວັນພະຫັດມື້ນີ້ ແລະຍັງສືບຕໍ່ເປັນບຸກຄົນທີ່ມີທ່າ ທາງວ່າຈະຖືກເລືອກເປັນປະທານາທິບໍດີຫຼາຍທີ່ສຸດ ສ່ວນ ຜູ້ສະມັກອີກ 2 ຄົນກໍມີນາຍພົນເບ້ຍບຳນານ Tin Aung Mying Oo ແລະ ທ່ານ Ai Mauk Kham ນາຍໝໍ ທີ່ມີຄລີນິກຢູ່ທີ່ລັດສານ ສະພາແຫ່ງຊາດມຽນມາ ໄດ້ເປີດປະຊຸມສະໄມປະຖົມມະເລີກໃນຮອບ 20 ກວ່າ ປີ ລຸນຫຼັງ ການເລືອກຕັ້ງໃນເດືອນພະຈິກ ຊຶ່ງບ່ອນນັ່ງຫຼາຍກວ່າ 80% ໄດ້ຕົກເປັນຂອງອະດີດພວກ ນາຍທະຫານແລະພັນທະມິດຂອງພວກເຂົາເຈົ້າ ລັດຖະບານມຽນມາກ່າວອ້າງວ່າ ຕົນກຳ ລັງເຄື່ອນໄຫວໄປສູ່ປະຊາທິປະໄຕ ແຕ່ພວກຕຳໜິຕິຕຽນເວົ້າວ່າ ພຽງແຕ່ເອົາໜ້າກາກຂອງ ພົນລະເຮືອນມາສວມໃສ່ ການສືບຕໍ່ປົກຄອງປະເທດ ຂອງພວກທະຫານທໍ່ນັ້ນ